### Resume

I bekendtgørelse om vederlag m.v. til medlemmer af kommunale selvstyrehavnes bestyrelser fastsættes rammerne, baseret på havnens størrelse/omsætning, for vederlæggelsen af formand og øvrige bestyrelsesmedlemmer. Havnebestyrelsen skal inden for rammerne af nævnte lovgivning indstille sine forslag til vederlag for Byrådet.

### Sagsfremstilling

Ifølge vederlagsbekendtgørelsen, som ovenfor nævnt, kan vederlaget til bestyrelsens formand for havne, hvis årlige godsomsætning overstiger 0,1 mio. ton, udgøre indtil 25 % af borgmesterens vederlag.

Der udbetales som udgangspunkt diæter og erstatning for dokumenteret tabt arbejdsfortjeneste til bestyrelsens øvrige medlemmer. Hvis havnens årlige godsomsætning overstiger 0,5 mio. ton, kan der fastsættes et fast vederlag til bestyrelsens medlemmer, der maksimalt kan udgøre indtil 35.000 kr. årligt.

Vederlaget fastsættes på grundlag af det forgangne kalenderårs omsætningstal.

Den 9. marts 2022 besluttede Byrådet at fastsætte vederlaget i 2022 til 110.289 kr. til formanden (svarende til vederlaget i december måned 2021 omregnet til årsbasis) og 25.483,25 kr. til bestyrelsens øvrige medlemmer (svarende til vederlaget i december måned 2021 omregnet til årsbasis).

Byrådet besluttede samtidig, at vederlaget skulle reguleres med samme reguleringsprocent, som udmeldes af Finansministeren i medfør af § 19 i vederlagsbekendtgørelsen, og at der den 1. maj 2022 skulle ydes en feriegodtgørelse til formanden på 1½ % af det for 2021 samlede vederlag på 108.301,08 kr.

[adresse] for Vejle Erhvervshavn udgjorde i 2022 i alt 662.122 tons.

Bestyrelsen for Vejle Erhvervshavn har i sit møde den 2. februar 2023 anbefalet, at vederlaget til bestyrelsen fastsættes efter de samme principper, som Byrådet vedtog i 2022, således:

at vederlaget til formanden fra 1. januar 2023 fastsættes til 112.507,80 kr. årligt (svarende til vederlaget i december måned 2022 omregnet til årsbasis),

at vederlaget til hver af de øvrige medlemmer af bestyrelsen fra 1. januar 2023 fastsættes til 25.996,32 kr. årligt (svarende til vederlaget i december måned 2022 omregnet til årsbasis),

at vederlaget i 2023 reguleres pr. 1. april 2023 med samme reguleringsprocent, som udmeldes af Finansministeren i medfør af § 19 i vederlagsbekendtgørelsen for varetagelse af kommunale hverv,

at ved reguleringen anses vederlag på 110.289,00 kr. til formanden og på 25.483,25 kr. til de øvrige medlemmer af bestyrelsen for grundbeløb pr. 1. januar 2022 og

at der ydes en feriegodtgørelse til formanden på 1½ % af det for 2022 samlede vederlag på 110.289,00 kr., og som udbetales pr. 1. maj 2023.

Efter § 19 i vederlagsbekendtgørelsen for varetagelse af kommunale hverv reguleres borgmesterens vederlag en gang årligt pr. 1. april med en reguleringsprocent, der beregnes på baggrund af lønudviklingen på det offentlige arbejdsmarked. Finansministeren fastsætter årligt reguleringsprocenten. Det fremgår af § 7, stk. 4, i samme bekendtgørelse, at vederlaget til udvalgsformand og udvalgsmedlemmer beregnes som en procentsats af borgmesterens vederlag. Derfor reguleres disse vederlag også med samme reguleringsprocent som gælder for borgmesterens vederlag.

Efter § 31 i bekendtgørelsen ydes der en feriegodtgørelse til formænd for blandt andet stående udvalg på 1½ % af de ydede formandsvederlag.

### Historik

Kommunaldirektøren indstiller, 27. februar 2023, pkt. 46:

at anbefalingen fra bestyrelsen for Vejle Erhvervshavn godkendes.

Beslutning fra Økonomiudvalget, 27. februar 2023, pkt. 46:

Anbefales.

### Beslutning

Godkendt.

### AabenBeslutning

Godkendt.